ai4bharat/Pralekha huggingface dataset:
పంచాయతీరాజ్ మంత్రిత్వ శాఖ
పుష్కలంగా నీరు ఉండే పంచాయతీ, క్లీన్ & గ్రీన్ పంచాయతీ మరియు ఆరోగ్యకరమైన పంచాయతీపై రేపు జాతీయ సదస్సు
24 ఏప్రిల్ 2023న జాతీయ పంచాయతీ రాజ్ దినోత్సవ వేడుకల్లో భాగంగా పంచాయతీరాజ్ మంత్రిత్వ శాఖ జాతీయ పంచాయతీరాజ్ అవార్డు వేడుకల వారాన్ని  నిర్వహిస్తోంది. దీని కింద రేపు న్యూఢిల్లీలో 'నేషనల్ కాన్ఫరెన్స్ ఆన్ థీమ్స్ 2, 4 & 5: ఆరోగ్యకరమైన పంచాయతీ,'పుష్కలంగా నీరు ఉండే పంచాయతీ' మరియు 'క్లీన్ అండ్ గ్రీన్ పంచాయతీ' జాతీయ సదస్సు జరగనుంది.
ఆరోగ్యకరమైన పంచాయతీలు, పుష్కలంగా నీరు ఉండే పంచాయతీలు మరియు క్లీన్ & గ్రీన్ పంచాయతీలు అనే ఇతివృత్తాలపై ఈ సదస్సు జరుగుతుంది. కాన్ఫరెన్స్ సందర్భంగా పంచాయతీల నుండి ఎన్నికైన ప్రతినిధులు , జాతీయ పంచాయతీ అవార్డు విజేతలు, పిఆర్ శాఖ అధికారులు, ఎస్ఐఆర్డిలు, పిఆర్ఐటీలతో సహా అన్ని రాష్ట్రాలు/యూటీల నుండి దాదాపు 1,500 మంది పాల్గొనే అవకాశం ఉంది.
పిఆర్ఐలు చేపట్టిన ఆదర్శప్రాయమైన పని ఆధారంగా షార్ట్ వీడియో ఫిల్మ్లలో చిత్రీకరించే ఉత్తమ అభ్యాసాలను కాన్ఫరెన్స్ ప్రదర్శిస్తుంది. ఇది ఎక్కువ ఎక్స్పోజర్, ఇంటరాక్టివ్ లెర్నింగ్ మరియు అనుభవ భాగస్వామ్యంతో ఈఆర్ల సామర్థ్యాన్ని పెంపొందిస్తుంది.
జాతీయ పంచాయతీ అవార్డులు-2023 కింద తెలంగాణ రాష్ట్రంలోని గౌతమ్పూర్ గ్రామ పంచాయతీ ఆరోగ్యవంతమైన పంచాయతీగా, నెల్లుట్ల గ్రామపంచాయతీ తగినంత నీటి వసతులగల పంచాయతీగా మరియు క్లీన్ అండ్ గ్రీన్ పంచాయతీగా మహారాష్ట్రలోని కుండల్ గ్రామపంచాయతీ మొదటి స్థానంలో నిలిచాయి. "ఆరోగ్యకరమైన గ్రామం" థీమ్ కింద పంచాయతీలు ఆరోగ్య పరీక్షలు, 100% రోగనిరోధకత, సంస్థాగత ప్రసవం, పౌష్టికాహారం మరియు ఐసీడిఎస్ ద్వారా ప్రారంభ శిశు సంరక్షణ మొదలైన వాటి ద్వారా అందరికీ ఆరోగ్యకరమైన జీవితాలను మరియు శ్రేయస్సును అందించాలి. ' పుష్కలంగా నీరు ఉండే పంచాయతీ గ్రామం' కింద ప్రతి ఇంటికి త్రాగునీటి సౌకర్యాలు, గ్రే వాటర్ ట్రీట్మెంట్ & శుద్దీకరణ, భూగర్భజలాల క్షీణత, ఆర్సెనిక్ కాలుష్యం, వర్షపు నీటి సంరక్షణ & భూగర్భ జలాల రీఛార్జ్ మొదలైనవి అవసరం. 'క్లీన్ అండ్ గ్రీన్ విలేజ్' కింద పంచాయతీలు 100% ఓడీఎఫ్ గ్రామాలు, ఘన & ద్రవ వ్యర్థాలు, నిర్వహణ, పునరుత్పాదక ఇంధన వనరులకు మారడం, మెరుగుపరచబడిన గ్రీన్ కవర్, జీవవైవిధ్య పరిరక్షణ మొదలైన అంశాలు లక్ష్యంగా చేసుకున్నాయి. ఆరోగ్యకరమైన పంచాయతీలు, నీటి వసతులు మరియు క్లీన్ & గ్రీన్ పంచాయతీల క్రింద అవార్డు గెలుచుకున్న పంచాయతీల నుండి ప్రతినిధులు తమ ప్రయత్నాలలో ఎదుర్కొన్న విజయాలు మరియు సవాళ్లపై తమ అభిప్రాయాలను వ్యక్తం చేస్తారు.
వీటికితోడు ఈ 3 థీమ్లలో అసాధారణ రచనలు చేసిన ప్రముఖులు కూడా సాంకేతిక సెషన్లలో పాల్గొంటారు. ప్రముఖులలో పద్మశ్రీ పోపాత్రరావు పవార్, మాజీ సర్పంచ్, హివారే బజార్ పంచాయతీ, మహారాష్ట్ర; శ్రీమతి ప్రియాంక తివారీ, సర్పంచ్, రాజ్పూర్ గ్రామ పంచాయతీ, హత్రాస్, యూపీ, మరియు శ్రీమతి అసీనా మనాఫ్, ప్రెసిడెంట్, అలయమోన్ గ్రామ పంచాయతీ, కొల్లాం, కేరళ ఉన్నారు. ఎన్ఐఆర్డిఆర్ అసోసియేట్ ప్రొఫెసర్ ప్రొఫెసర్ అంజన్ భంజా మరియు యశద డిడిజి డాక్టర్ మల్లినాథ్ కల్శెట్టి ఈ సమావేశంలో మొదటి మరియు రెండవ సెషన్ను మోడరేట్ చేస్తారు.
కేంద్ర గ్రామీణాభివృద్ధి & పంచాయతీ రాజ్ శాఖ మంత్రి శ్రీ గిరిరాజ్ సింగ్ ఈ వేడుకకు హాజరై దేశంలోని పిఆర్ఐలను ఉద్దేశించి ప్రసంగించనున్నారు.
ఈ కార్యక్రమంలో ఆరోగ్య మరియు కుటుంబ సంక్షేమ మంత్రిత్వ శాఖతో సహా లైన్ మినిస్ట్రీలు/డిపార్ట్మెంట్ల నుండి సీనియర్ అధికారులు; తాగునీరు మరియు పారిశుద్ధ్య శాఖ మరియు పర్యావరణ, అటవీ మరియు వాతావరణ మార్పుల మంత్రిత్వ శాఖ పాల్గొంటాయి. సెక్రటరీ శ్రీ సునీల్ కుమార్తో పాటు పంచాయితీ రాజ్ మంత్రిత్వ శాఖలోని సీనియర్ అధికారులు అలాగే శ్రీమతి మమతా వర్మ, సంయుక్త కార్యదర్శి; శ్రీ ఎ పి నగర్, సంయుక్త కార్యదర్శి మరియు శ్రీ వికాస్ ఆనంద్, సంయుక్త కార్యదర్శి పాల్గొంటారు.
(
యువజన వ్యవహారాలు, క్రీడల మంత్రిత్వ శాఖ
13 కోట్ల వ్యయం తో పాటియాలాలోని ఎన్ ఎస్ ఎన్ ఐ ఎస్ లో క్రీడా మౌలిక సదుపాయాల కల్పన ప్రాజెక్టులను కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ ప్రారంభించారు.
ఆసియా క్రీడలకు ఎంపికైన క్రీడాకారులతో కేంద్ర మంత్రి సంభాషించారు
పాటియాలాలోని నేతాజీ సుభాస్ నేషనల్ ఇన్స్టిట్యూట్ ఆఫ్ స్పోర్ట్స్ను ఈరోజు కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ సందర్శించి క్రీడా మౌలిక సదుపాయాలను బలోపేతం చేయడానికి ఉద్దేశించిన అనేక పునరుద్ధరణ ప్రాజెక్టులను ప్రారంభించారు.సీనియర్ ఎగ్జిక్యూటివ్ డైరెక్టర్, కల్నల్ రాజ్ సింగ్ బిష్ణోయ్ మరియు ఎన్ ఐ ఎస్ నుండి ఇతర ప్రముఖులు ఆయనకు స్వాగతం పలికారు. ఆసియా క్రీడలలో పాల్గొనే బాక్సింగ్, అథ్లెటిక్స్ మరియు కబడ్డీ క్రీడాకారులతో ఆయన సంభాషించారు.
"ప్రధాన మంత్రి శ్రీ నరేంద్ర మోదీ హయాంలో, గత ఏడాది ఎన్ ఎస్ ఎన్ ఐ ఎస్ పాటియాలాకు క్రీడల అభివృద్ధికి కోట్లాది రూపాయలు కేటాయించారు. ఈరోజు 13 కోట్ల విలువైన అభివృద్ధి ప్రాజెక్టులు ప్రారంభించబడ్డాయి." అని ఆయన చెప్పారు.
రూ.13 కోట్ల ప్రాజెక్టులను కేంద్రమంత్రి ప్రారంభించారు. అత్యాధునిక వెయిట్లిఫ్టింగ్ హాల్, ఫిట్నెస్ సెంటర్, ఆధునిక హాస్టళ్లు మరియు గెస్ట్ హౌస్ వంటివి ఇందులో ఉన్నాయి. ప్రారంభోత్సవంలో ఇండియన్ వెయిట్ లిఫ్టింగ్ ఫెడరేషన్ అధ్యక్షుడు శ్రీ సెహదేవ్ యాదవ్ కూడా పాల్గొన్నారు.
కొత్తగా పునర్నిర్మించిన వెయిట్ లిఫ్టింగ్ హాల్లో 26 శిక్షణా కేంద్రాలు, ఆధునిక పరికరాలు మరియు ప్రపంచ స్థాయి శిక్షణా కేంద్రం కోసం ఫిట్నెస్ సెంటర్లో ఆవిరి, ఆవిరి స్నానం, హైడ్రోపూల్ మరియు మసాజ్ థెరపీ వంటి సౌకర్యాలతో పాటు ప్రపంచ స్థాయి శక్తి మరియు కండిషనింగ్ మరియు ఫిజియోథెరపీ పరికరాలు వంటి అన్ని మౌలిక అనుబంధ సౌకర్యాలు ఉన్నాయి. సిల్వర్ జూబ్లీ హాస్టల్ అగ్రశ్రేణి క్రీడాకారులకు మరియు బహుళజాతి శిబిరాల్లో పాల్గొనేవారికి మెరుగైన నివాస సౌకర్యాలను అందుబాటు లో వున్నాయి. గోల్డెన్ జూబ్లీ ఫ్లాట్లు విదేశీ కోచ్లకోసం హాస్టల్ పునర్నిర్మించబడింది మరియు అగ్రశ్రేణి విదేశీ కోచ్ల కోసం నిర్మించారు. ఎన్ ఐ ఎస్ గెస్ట్ హౌస్ ఆధునిక సౌకర్యాలతో అప్గ్రేడ్ చేయబడింది.
మంత్రి ఆసియా క్రీడల సన్నాహాల గురించి క్రీడాకారులతో చర్చించారు. రాబోయే ఆసియా క్రీడల కోసం వారి నైపుణ్యాలు మరియు మానసిక దృఢత్వం మెరుగుపరచడానికి స్ఫూర్తి నిచ్చారు. సన్నాహక సమయంలో క్రీడాకారులు ఎదుర్కొనే రవాణా సమస్యల గురించి ఆయన చర్చించారు. క్రీడాకారులు అప్గ్రేడ్ చేసిన సౌకర్యాలు మౌలిక సదుపాయాల పట్ల పూర్తి సంతృప్తిని వ్యక్తపరిచారు. ఈ ఏడాది జరిగే ఆసియా క్రీడల పతకాల పట్టికలో భారతదేశం నూతన శిఖరాలను సాధించగలదని మంత్రి గొప్ప విశ్వాసాన్ని వ్యక్తం చేశారు.
"గత కొన్నేళ్లుగా, భారతదేశం అన్ని క్రీడలలో అనూహ్యంగా రాణిస్తోంది. నేడు మన క్రీడాకారులు ప్రపంచ వేదికపై భారతదేశానికి ప్రశంసలు తెస్తున్నారు. పతకాల పట్టికలో భారతదేశం అనూహ్యంగా రాణిస్తుందని నాకు పూర్తి నమ్మకం ఉంది. రాబోయే ఆసియా క్రీడలు కూడా." అని అన్నారు.
క్రీడాకారులతో మంత్రి సంభాషణ వారిలో నూతన ఉత్సాహాన్ని, శక్తిని మరియు దృఢ సంకల్పాన్ని నింపింది, వారు దేశం గర్వించేలా కృషి చేస్తున్నారు. ఈ రోజు మొహాలీలోని ఐ ఐ ఎస్ ఈ ఆర్ లో జరిగిన ఉపాధి మేళాలో కేంద్ర మంత్రి నియామక పత్రాలను అందజేశారు. నేతాజీ సుభాస్ నేషనల్ ఇన్స్టిట్యూట్ ఆఫ్ స్పోర్ట్స్ను కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ సందర్శించడం అంతర్జాతీయ వేదికపై భారతదేశ క్రీడా నైపుణ్యాన్ని పెంచే దిశగా లో సాగుతున్న ప్రగతి ప్రస్థానం లో ఓ ముందడుగు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహార ధాన్యాల రక్షణాత్మక నిల్వల లభ్యత, పంపిణీ
కేంద్ర ప్రభుత్వం రూపొందించిన ఆహార ధాన్యాల నిల్వ నిబంధనల ప్రకారం, భారత ఆహార సంస్థ , గోధుమలు, బియ్యం నిల్వలను కేంద్ర పూల్లో నిర్వహిస్తోంది: 
|
|
ఇప్పటివరకు
|
|
గోధుమలు
|
|
బియ్యం
|
|
అసలు నిల్వ
|
|
రక్షణాత్మక నిల్వ
|
|
అసలు నిల్వ
|
|
రక్షణాత్మక నిల్వ
|
|
01.01.2020
|
|
327.96
|
|
138.00
|
|
237.15
|
|
76.10
|
|
01.02.2020
|
|
303.66
|
|
274.51
|
|
01.03.2020
|
|
275.21
|
|
309.76
|
|
01.04.2020
|
|
247.00
|
|
74.60
|
|
322.39
|
|
135.80
|
|
01.05.2020
|
|
357.70
|
|
285.03
|
|
01.06.2020
|
|
559.24
|
|
274.44
|
|
01.07.2020
|
|
549.91
|
|
275.80
|
|
271.71
|
|
135.40
|
|
01.08.2020
|
|
513.28
|
|
253.40
|
|
01.09.2020
|
|
478.32
|
|
221.95
దేశంలో ప్రస్తుతమున్న కొవిడ్ పరిస్థితి దృష్ట్యా, ప్రధానమంత్రి గరీబ్ కల్యాణ్ యోజన  కింద 320.6 లక్షల టన్నుల గోధుమలు, బియ్యాన్ని కేంద్ర ప్రభుత్వం అదనంగా కేటాయించింది. ఎన్ఎఫ్ఎస్ఏ కిందకు వచ్చే లబ్ధిదారులందరికీ 8 నెలలపాటు  మనిషికి నెలకు 5 కిలోల చొప్పున ఉచితంగా వీటిని అందజేస్తోంది.
- లేదా రాష్ట్ర రేషన్ కార్డు కిందకు రాని వలస కార్మికులకు, ఆత్మనిర్భర్ భారత్ ప్యాకేజీ  కింద, నెలకు మనిషికి ఐదు కిలోల చొప్పున బియ్యం, గోధుమలను కేంద్ర ప్రభుత్వం ఉచితంగా అందించింది. మే, జూన్ నెలల్లో వీటిని పంపిణీ చేసింది. ఇందుకోసం 8 లక్షల టన్నుల ఆహారధాన్యాలను కేటాయించింది.
2020 జనవరి నుంచి ఆగస్ట్ వరకు, ఎఫ్సీఐ నుంచి విడుదల చేయని ఆహార ధాన్యాల వివరాలు:
|
|
నెల
|
|
ఎఫ్సీఐ నుంచి విడుదల చేయని ఆహార ధాన్యాలు 
|
|
జనవరి, 2020
|
|
11.116
|
|
ఫిబ్రవరి, 2020
|
|
0.410
|
|
మార్చి, 2020
|
|
0
|
|
ఏప్రిల్, 2020
|
|
0
|
|
మే, 2020
|
|
25.638
|
|
జూన్, 2020
|
|
1453.578
|
|
జులై, 2020
|
|
41.521
|
|
ఆగస్ట్, 2020
|
|
51.094
కేంద్ర వినియోగదారుల వ్యవహారాలు, ఆహారం, ప్రజాపంపిణీల శాఖ సహాయ మంత్రి శ్రీ దాన్వేరావ్ సాహెబ్ దాదారావ్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
(Visitor Counter : 127
ప్రధాన మంత్రి కార్యాలయం
ఉపరాష్ట్రపతిగా ఎన్నికైన శ్రీ జగదీప్ ధన్ఖడ్కు అభినందనలు తెలిపిన ప్రధానమంత్రి
ఉపరాష్ట్రపతిగా ఎన్నికైన శ్రీ జగదీప్ ధన్ ఖడ్కు అభినందనలు తెలియజేస్తూ ప్రధానమంత్రి వరుసట్వీట్లు చేశారు.
(పార్టీలకు అతీతంగా అద్భుతమైన మద్దతుతో భారత ఉపరాష్ట్రపతిగా ఎన్నికైనందుకు శ్రీ జగదీప్ ధన్ఖడ్ జీకి అభినందనలు. వారు అత్యుత్తమ ఉపరాష్ట్రపతి అవుతారన్న నమ్మకం నాకు ఉంది. వారి మేధస్సు, వివేకం వల్ల మన దేశం అద్భుతంగా లాభపడుతుంది.
"శ్రీ జగదీప్ ధన్ఖడ్ జీకి ఓటు వేసిన ఎంపీలందరికీ నేను కృతజ్ఞతలు తెలుపుతున్నాను. భారతదేశం ఆజాదీ కా అమృత్ మహోత్సవ్ను జరుపుకుంటున్న తరుణంలో, అద్భుతమైన న్యాయ పరిజ్ఞానం మేధస్సు కలిగిన రైతుబిడ్డ ఉపపరాష్ట్రపతి గా ఉండబోవడం మనకు ఎంతో గర్వకారణం.
వాణిజ్యం, పరిశ్రమల మంత్రిత్వ శాఖ
మేధో సంపత్తి  అవగాహనపై పది లక్షల మంది విద్యార్థులకు శిక్షణ ఇవ్వాలనే లక్ష్యాన్ని సాధించిన జాతీయ మేధోసంపత్తి అవగాహనా సమితి- నేషనల్ ఇంటెలెక్చువల్ ప్రాపర్టీ అవేర్నెస్ మిషన్ 
28 రాష్ట్రాలు మరియు 7 కేంద్రపాలిత ప్రాంతాలలోని 3662 విద్యా సంస్థల వ్యాప్తిలో ఈ ప్రయత్నం సాధ్యమైంది
నేషనల్ ఇంటెలెక్చువల్ ప్రాపర్టీ అవేర్నెస్ మిషన్  15 ఆగస్టు 2022 గడువు కంటే ముందే, 31 జూలై 2022న మిలియన్ విద్యార్థులకు మేధో సంపత్తి  అవగాహన ప్రాథమిక శిక్షణను అందించాలనే లక్ష్యాన్ని సాధించింది.
“ఆజాదీ కా అమృత్ మహోత్సవ్” వేడుకల్లో భాగంగా మేధో సంపత్తి అవగాహన , దాని పై ప్రాథమిక శిక్షణను అందించడానికి ప్రధాన కార్యక్రమం NIPAM 8 డిసెంబర్ 2021న ప్రారంభించారు. ఈ కార్యక్రమాన్ని మేధో సంపత్తి కార్యాలయం, పేటెంట్స్, డిజైన్స్ అండ్ ట్రేడ్ మార్క్స్ , వాణిజ్యం, పరిశ్రమల మంత్రిత్వ శాఖ కంట్రోలర్ జనరల్ కార్యాలయం అమలు చేస్తోంది.
08 డిసెంబర్ 2021 నుండి 31 జూలై 2022 మధ్య కాలంలో, కింది మైలురాళ్లను సాధించారు:
మేధోసంపత్తిపై శిక్షణ పొందిన పాల్గొనేవారి సంఖ్య  = 10, 05, 272
పాల్గొన్న విద్యా సంస్థలు = 3662
భౌగోళిక పరిధి = 28 రాష్ట్రాలు మరియు 7 కేంద్రపాలిత ప్రాంతాలు
అటల్ ఇన్నోవేషన్ మిషన్  సహకారంతో మేధోసంపత్తి కార్యాలయ ప్రస్తుత వనరులను ఉపయోగించి పునరుద్ధరించిన పద్ధతిలో సమాజ సాంస్కృతిక, ఆర్థిక అభివృద్ధికి దోహదపడటం, ఆవిష్కరణలకు చేయూత, సృజనాత్మకతను పెంపొందించడానికి ప్రోత్సహించడానికి AICTE, UGC మొదలైనవ సంస్థల సౌజన్యంతో NIPAM కార్యక్రమాన్ని మరింత బలోపేతం చేయడం తదుపరి కార్యాచరణ.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ కశ్మీర్ పరీక్షా సామర్థ్యం రోజుకు 350 శాంపిల్స్ కు పెరిగింది – డా. జితేంద్ర సింగ్
క్వారంటైన్ పడకల సంఖ్య 7,909 నుంచి 26,943కు అంటే దాదాపు నాలుగు రెట్లు పెరిగింది.
జమ్మూ కశ్మీర్ కరోనా పరీక్షా సామర్థ్యం రోజుకు 350 శాంపిల్స్ కు పెరిగిందని కేంద్ర మంత్రి డా. జితేంద్ర సింగ్ తెలిపారు. ఇది ఒక పెద్ద విజయమేనని, మూడు వారాల క్రితం వరకూ రోజుకు ఇది కేవలం 50 నమూనాలకు మాత్రమే సరిపడా ఉందని తెలిపారు.
జమ్మూ కశ్మీర్ లోని కరోనా హెల్త్ కేర్ సదుపాయాలకు సంబధించిన వివరణాత్మక ఆడియో సమావేశం తర్వాత, లాక్ డౌన్ కాలంలో కరోనా సంరక్షణ మరియ నివారణ సామర్థ్యంలో పెద్ద ఎత్తున పురోగతి సాధించినందుకు జమ్మూ కశ్మీర్ ప్రభుత్వాన్ని ముఖ్యంగా ఆరోగ్య అధికారులను డాక్టర్ జితేంద్ర సింగ్ ప్రశంసించారు. ఆరోగ్య పరిపాలన మరియు కేంద్ర పాలిత ప్రాంత ప్రత్యేక బృందాన్ని అభినందించారు. జమ్మూ కశ్మీర్ ఫైనాన్షియల్ కమిషనర్ శ్రీ అటల్ దల్లూ కేంద్ర ప్రభుత్వ అధికారులతో చేస్తున్న సమన్వయం పట్ల సంతృప్తి వ్యక్తం చేశారు.
కరోనా నిర్ధారణ కోసం రోజుకు కేవలం 50 నమూనాలు మాత్రమే పంపించగలిగే పరిమితి ఇంతకుముందు ఉందని, ఇది ఇప్పుడు కొద్ది రోజుల్లో ఏడు నుంచి ఎనిమిది రెట్లు పెరిగిందని డాక్టర్ జితేందర్ సింగ్ వివరించారు. అనేక రాష్ట్రాలు, ఇతర కేంద్ర పాలిత ప్రాంతాలతో పోల్చి చూస్తే, కరోనా మహమ్మారి రూపంలో ఉద్భవించిన ఆకస్మిక సవాలు ఎదుర్కొనేందుకు జమ్మూ కశ్మీర్ తన ఆరోగ్య మౌలిక సదుపాయాలను మెరుగు పరుచుకోవడంలో వేగంగా ఉందని తెలిపారు. ఐసోలేషన్ పడకల సంఖ్య 1533 నుంచి 2372 పెరగడం, అదే విధంగా అందుబాటులో 1689 పడకలు ఉండడం దీనికి నిదర్శనమన్నారు. కోవిడ్ కు ప్రత్యేకించిన ఆస్పత్రుల్లో జమ్మూ కశ్మీర్ లో ఏర్పాటు చేసింది మొదటిదని, ఇప్పుడు వాటి సంయ 17కి పెరిగిందని, అవసరాలను దృష్టిలో ఉంచుకుని పడకల సంఖ్యను 25 నుంచి 209కి పెంచినట్లు తెలిపారు.
వెంటిలేటర్ల లభ్యతకు సంబంధించిన అన్ని భయాలు తొలగిస్తూ, కరోనా రోగులకు నియమించిన వెంటలేటర్ల మీద కొద్ది రోజుల క్రితం వరకూ 46 మంది ఉన్నారని, అది ప్రస్తుతం 209గా ఉందని న్నారు. అదే విధంగా క్వారంటైన్ పడకల సంఖ్య 7,909 నుంతి 26,943కు దాదాపు 4 రెట్లు పెరిగిందని తెలిపారు.
రోగనిరోధక శక్తి పెంచేందుకు అవసరమైన మార్గదర్శకాలను కేంద్ర విడుదల చేసిన విధంగా ఎప్పటికప్పుడు పాటిస్తూ, ప్రజలకు ప్రయోజనం చేకూర్చినందుకు జమ్మూ కశ్మీర్ అధికారులకు ఆయన అభినందనలు తెలిపారు.
(Visitor Counter : 89
సూక్ష్మ, లఘు, మధ్య తరహా సంస్థల మంత్రిత్వ శాఖష్
లెహ్లో ప్రపంచంలోఏ అతి పెద్ద ఖాదీ జాతీయ పతాకాన్ని ఎగురవేసి మహాత్మాగాంధీకి ఖాదీ నివాళులర్పించింది.
దేశభక్తికి, భారతీయత సమష్టితత్వానికి, దేశానికి గర్వకారణంగా నిలచి , వారసత్వ హస్తకళ అయిన ఖాదీ ప్రపంచంలోనే అతి పెద్ద జాతీయ జెండాకు వందనం చేయడంలో దేశాన్ని ఒక్కతాటికి తెచ్చింది. ఈరోజు లెహ్లో ఖాదీతో తయారైన అతి పెద్ద జాతీయ జండాను ఎగురవేశారు. ఖాదీ, గ్రామీణ పరిశ్రమల కమిషన్ ఈ బృహత్ జాతీయ జెండాను రూపొందిచింది. మహాత్మాగాంధీకి అత్యంత ఘనమైన నివాళులు అర్పించడానికి దీనిని ఎగురవేసింది. మహాత్మాగాంధీపర్యావరణ హితకర ఖాదీని ప్రపంచానికి అందించారు.
ఈజాతీయ జెండాను లద్దాక్ లెఫ్టినెంట్ గవర్నర్ శ్రీ ఆర్.కె. మాథూర్ ఎగురవేశారు. ఈ బృహత్ జాతీయ జెండా ప్రతి భారతీయుడిని దేశభక్తి స్ఫూర్తితో ఒక్కటిగా నిలుపుతుందని అన్నారు. కెవిఐసి ఛైర్మన్ శ్రీ వినయ్ కుమార్ సక్సేన, లద్దాక్ ఎం.పి శ్రీ జెటి నామ్గ్యాల్, ఛీఫ్ ఆఫ్ ఆర్మీస్టాఫ్ జనరల్ ఎం.ఎం. నరవాణే ఈ కార్యక్రమంలో పాల్గొన్నారు.
ఈ బృహత్ జాతీయ జెండా 225 అడుగుల పొడవు, 150 అడుగుల వెడల్పు, సుమారు 1400 కేజీల బరువు కలిగి ఉంది. ఈ బృహత్ జాతీయ జెండాను తయారు చేయడానికి ఖాదీ కళాకారులకు సుమారు 3500 పనిగంటల అదనపు పని పట్టింది. 4600 మీటర్ల చేతితో వడికిన ఖాదీ కాటన్ బంటింగ్ను ఈ జెండా తయారీలో ఉపయోగించారు.ఇది మొతత్ం 33,750 చదరపు అడుగుల ప్రాంతాన్ని కవర్ చేయగలదు. జండాలోని అశోక చక్కర వ్యాసం 30 అడుగులు. ఈ జెండాను తయారు చేయడానికి 70 మంది ఖాదీ కళాకారులకు 49 రోజులు పట్టింది..
స్వాతంత్రం సిద్ధించి 75 సంవత్సరాల సందర్భంగా నిర్వహిస్తున్న ఉత్సవాలైన ఆజాదీ కా అమృత్ మహోత్సవ్ లో భాగంగా కెవిఐసి దీని ఆలోచన చేసింది. జాతీయ జెండా రూపకల్పన, కచ్చితమైన కొలతలు పాటించడం వంటివి అత్యంత జాగ్రత్తగా చేయవలసిన అంశం కావడంతో ఈ బాధ్యతను కెవిఐసి ఇండియన్ ఆర్మీకి అప్పగించింది. భారత సైన్యం దీనిని లెహ్ ప్రధాన నగరం కొండపై దీనిని ఏర్పాటు చేసింది. ఈ జెండా నేలను తాకకుండా చూసేందుకు సైన్యం ఒక ఫ్రేమ్ను ఏర్పాటు చేసింది.
ఈ జెండ ఆను 9 సమాన భాగాలుగా విభజించడం జరిగింది. ఒక్కొక్కటి 100 కేజీలుగా, ఒక్కొభాగం కొలత 50 x 75 అడుగులుగా ఉంది. 12 ఎం.ఎం తాడుతో జెండాకు నాలుగువైపుల నేఫాను ఏర్పాటుచేయడం జరిగింది.
అత్యంత నాణ్యమైన 12 నైలాన్ తాడులు, మూడు తాడులు ఒక్కోక్కటి పైన, కిందవైపు, మూడు తాడులు ఎడమ కుడివైపు ఏర్పాటు చేయడం జరిగింది. దీనిని లోడ్ సామర్ధ్యం సుమారు 3000 కేజీలుగా విభజించారు.
దీనికి తోడు ప్రతి తాడుకు రెండు కొసలా లూప్ ఉంటుంది. ఇది మొత్తం జెండా బరువును నిలపగలుగుతుంది. ఈ విభాగాలన్నింటినీ కలిపి కుట్టడంతోపాటు, లోపల ఉన్న నేఫా కనపడకుండా చేశారు. నేఫా లోపలి లైనింగ్ రసాయనాల కోటింగ్ కలిగిన ఖాదీ బంటింగ్తో ఏర్పాటుచేశారు. ఇది తాళ్లనుంచి వచ్చే ఘర్షణను నిలువరించడం ద్వారా జెండా గుడ్డకు ఎలాంటి నష్టం వాటిల్లకుండా చూస్తుంంది. జెండాలోనినేఫాను త్రివర్ణపతాకంలోని రంగులతో ఏర్పాటు చేయడం వల్ల ఇది జెండా రంగులో కలసిపోతుంది.
(Visitor Counter : 162
నూతన మరియు పునరుత్పాదక శక్తి మంత్రిత్వ శాఖ
నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య ఎమ్ఒయు కు ఆమోదం తెలిపిన మంత్రివర్గం
నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య కుదిరినటువంటి అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 10వ తేదీన న్యూ ఢిల్లీ లో సంతకాలు అయ్యాయి.
నూతన మరియు నవీకరణ యోగ్య శక్తి సంబంధిత అంశాలలో సాంకేతికపరమైనటువంటి ద్వైపాక్షిక సహకారాన్ని ప్రోత్సహించడానికి మరియు సహకారపూర్వకమైన సంస్థాగత సంబంధాలను పెంపొందించడానికి ఒక పునాదిని పరస్పర ప్రయోజనాలు, సమానత్వం మరియు ఆదాన ప్రదానం ప్రాతిపదికల పైన ఏర్పరచాలన్నది ఇరు పక్షాల ధ్యేయంగా ఉంది. సహకరించుకోదగిన రంగాలకు సంబంధించిన అంశాలను సమీక్ష, పర్యవేక్షణ మరియు చర్చల కోసం ఒక సంయుక్త కార్యాచరణ సంఘాన్ని ఏర్పాటు చేయాలని ఈ ఎమ్ఒయు సంకల్పిస్తోంది.
ఈ ఎమ్ఒయు రెండు దేశాల మధ్య ద్వైపాక్షిక సహకారాన్ని పటిష్టపరచడంలో సహాయకారి కాగలదు.
ప్రధాన మంత్రి కార్యాలయం
భారత్ రత్న నానాజీ దేశ్ ముఖ్ గారి ని ఆయన జయంతి నాడుస్మరించుకొన్న ప్రధాన మంత్రి
భారత్ రత్న నానాజీ దేశ్ ముఖ్ గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘భారత్ రత్న నానాజీ దేశ్ ముఖ్ గారి ని ఆయన జయంతి నాడు స్మరించుకొంటున్నాను. గ్రామీణ భారతదేశం మరియు వ్యవసాయం ల పట్ల ఆయన కు ఉన్న సమృద్ధమైన అవగాహన ఆయన కార్యాల లో ప్రతిబింబిస్తుంది. ఆయన ఒక అసాధారణమైనటువంటి ఆలోచనపరుడు కూడా ను.’’ అని పేర్కొన్నారు.
పర్యటక మంత్రిత్వ శాఖ
పర్యటన రంగం లో సహకారాన్ని పటిష్టం చేసుకొనేందుకు భారతదేశం మరియు ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
పర్యటన రంగం లో సహకారాన్ని పటిష్టం చేసుకొనేందుకు భారతదేశం మరియు ఉజ్బెకిస్తాన్ ల మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. ఉజ్బెకిస్తాన్ అధ్యక్షులు 2018వ సంవత్సరం అక్టోబరు 1వ తేదీ నాడు భారతదేశాన్ని సందర్శించే సందర్భంగా ఈ ఎంఒయు పై సంతకాలు జరుగనున్నాయి.
ప్రయోజనాలు:
పర్యటక రంగం లో ఎంఒయు పై సంతకాలు చేయడం ఇరు దేశాల లో పర్యటక రంగం లో సహకారాన్ని పెంపొందించుకొనేందుకు ఒక సంస్థాగతమైన యంత్రాంగాన్ని ఏర్పరచడం లో ఉభయ దేశాల కు సహయకారి కాగలదు. ఉజ్బెకిస్తాన్ నుండి దేశం లోకి విదేశీ యాత్రికుల ఆగమనాన్ని పెంచేందుకు కూడా ఇది దోహదం చేయగలదు. తత్ఫలితంగా ఆర్థకాభివృద్ధి తో పాటు, ఉపాధి కల్పన కు కూడా ఊతం లభిస్తుంది. స్థూలమైన ఫ్రేమ్ వర్క్ పరిధి లో మరియు సహకారానికి ఉద్దేశించిన రంగాల లో సంబంధిత వర్గాలన్నింటికీ పరస్పర ప్రయోజనాలు అందుతూ దీర్ఘకాలిక ప్రాతిపదికన పర్యటక రంగ సహకారం కొనసాగేందుకు సానుకూల స్థితిగతులను ఈ ఎంఒయు ఏర్పరచ గలుగుతుంది. దీనికి తోడు ఈ ఎంఒయు దీని లో నిర్దేశించిన లక్ష్యాలను సాకారం చేసేందుకు చర్యల అమలు లో ఉత్తమ పద్ధతులను జోడించేందుకు కూడా తగిన అవకాశాలను అన్వేషిస్తుంది.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రెండు రోజుల పాటు మేఘాలయలో పర్యటించనున్న కేంద్ర మంత్రి శ్రీ రాజీవ్ చంద్రశేఖర్
విద్యార్థులు, వ్యాపారులు & స్థానిక అధికారులతో సమావేశాలు
నైపుణ్యాభివృద్ధి & నవపారిశ్రామికత్వం శాఖ సహాయ మంత్రి శ్రీ రాజీవ్ చంద్రశేఖర్ రెండు రోజుల అధికారిక పర్యటన కోసం రేపు మేఘాలయ వెళ్లనున్నారు.
మంత్రి మొదట గౌహతికి చేరుకుని, అక్కడి నుంచి షిల్లాంగ్కు వెళ్తారు.
రామకృష్ణ మిషన్ నిర్వహిస్తున్న నైపుణ్యాభివృద్ధి కేంద్రాన్ని తొలుత మంత్రి సందర్శిస్తారు. ఆ తర్వాత స్థానిక వ్యాపార సంఘాల సభ్యులతో సమావేశం జరుగుతుంది. వ్యాపార అవకాశాలు, సవాళ్ల గురించి చర్చిస్తారు.
ఆ తర్వాత, పార్టీ రాష్ట్రాధ్యక్షుడు, ఆఫీస్ బేరర్లు, పార్టీ సీనియర్ నేతలు, కార్యకర్తలతో మంత్రి సమావేశమవుతారు.
ఆ కార్యక్రమం అనంతరం, సామాజిక కార్యకర్తలతో సమావేశమై స్థానిక సమస్యలు, సమస్యలపై మంత్రి చర్చిస్తారు.
శుక్రవారం, మవ్రేమ్లో మహిళలను ఉద్దేశించి మంత్రి ప్రసంగిస్తారు. ఆ తర్వాత 'చర్చ్ ఆఫ్ నార్త్ ఇండియా'ను సందర్శిస్తారు.
మేఘాలయ నైపుణ్యాభివృద్ధి శాఖ కార్యదర్శితోనూ శ్రీ రాజీవ్ చంద్రశేఖర్ సమావేశమవుతారు, రాష్ట్రంలో చేపడుతున్న నైపుణ్యాభివృద్ధి కార్యక్రమాల గురించి చర్చిస్తారు.
ఆ రోజు చివరిలో, స్థానిక మీడియాతో ముఖాముఖి కార్యక్రమంలో కేంద్ర మంత్రి పాల్గొంటారు.
శ్రీ రాజీవ్ చంద్రశేఖర్ ఈశాన్య ప్రాంతంలో చేపడుతున్న నాలుగో పర్యటన ఇది. అంతకుముందు, నాగాలాండ్ , త్రిపురలోనూ పర్యటించారు. సాఫ్ట్వేర్ సాంకేతికత పార్క్ అయిన నేషనల్ ఇన్స్టిట్యూట్ ఆఫ్ ఎలక్ట్రానిక్స్ & ఇన్ఫర్మేషన్ టెక్నాలజీ, వర్దమాన వెదురు కళాకారుల కోసం ఒక పైలట్ ప్రాజెక్ట్ వంటి పదికి పైగా కార్యక్రమాలను ఆయన ప్రారంభించాడు.
జనవరి 13, 2023 సాయంత్రం మంత్రి దిల్లీకి తిరిగి వస్తారు.
భారత ఎన్నికల సంఘం
కేంద్ర ఎన్నికల సంఘంతో కేంద్ర హోంశాఖ కార్యదర్శి భేటీ
కేంద్ర ఎన్నికల సంఘం ప్రధాన కార్యాలయమైన దిల్లీలోని నిర్వచన్ సదన్లో, కేంద్ర హోంశాఖ కార్యదర్శి శ్రీ అజయ్ భల్లాతో ఎన్నికల సంఘం సభ్యులు సమావేశమయ్యారు.
అసోం, కేరళ, తమిళనాడు, పశ్చిమబంగాల్, పుదుచ్చేరిలో త్వరలో ఎన్నికలు జరగనున్న నేపథ్యంలో, కేంద్ర సాయుధ పారామిలిటరీ బలగాల  లభ్యత, ఇతర సంబంధిత అంశాలపై ఈ సమావేశంలో ప్రాథమికంగా చర్చించారు.
గిరిజన వ్యవహారాల మంత్రిత్వ శాఖ
జి20 నాయకుల సదస్సు కోసం భరతమండంలోని ట్రైబ్స్ ఇండియా పెవిలియన్లో క్రాఫ్ట్స్ బజార్లో విస్త్రత శ్రేణిలో గిరిజన కళలు, కళాఖండాల ప్రదర్శన
గుజరాత్, మధ్యప్రదేశ్ గిరిజనులు గౌరవించే పిథోరా కళ ప్రత్యక్ష ప్రదర్శన
గిరిజన వ్యవహారాల మంత్రిత్వ శాఖ పరిధిలోని ట్రైబల్ కోఆపరేటివ్ మార్కెటింగ్ డెవలప్మెంట్ ఫెడరేషన్ ఆఫ్ ఇండియా  ట్రైబ్స్ ఇండియా పెవిలియన్లో సంప్రదాయ గిరిజన కళలు, కళాఖండాలు, పెయింటింగ్లు, మృణ్మయ కళ , వ్రస్తాలు, సేంద్రియ సహజ ఉత్పత్తులతో పాటుగా మరెన్నో వస్తువులను ప్రదర్శించనుంది. ఈ ప్రదర్శనను న్యూఢిల్లీలోని భారత మండపంలో జి-20 నాయకుల సదస్సులో భాగంగా, 9 & 10 సెప్టెంబర్ 2023లో క్రాఫ్ట్స్ బజార్ లో నిర్వహిస్తున్నారు.
ఈ ప్రదర్శనలో పిథోరా కళలో ప్రముఖ కళాకారుడు, పద్మశ్రీ అవార్డు గ్రహీత శ్రీ పరేష్ రాథ్వా పాల్గొని గుజరాత్ & మధ్యప్రదేశ్కు చెందిన రాథ్వా, భిలాలా, నాయక్, భిల్ గిరిజన తెగలు ఆచారప్రకారం అనుసరించి, గౌరవించే, సుసంపన్నమైన కళలను, ప్రత్యక్ష ప్రదర్శన ద్వారా సమర్పించనున్నారు. ప్రాచీన కళ పట్ల ఈ ఉద్వేగభరితమైన వైఖరి మన సాంస్కృతిక ఉన్నతిని పునరుద్ధరించడమే కాక ప్రపంచవ్యాప్తంగా ఉత్సుకతను సృష్టించింది.
మధ్య ప్రదేశ్ నుంచి గోండ్ పెయింటింగ్, ఒడిషా కళాకారుల సౌర పెయింటింగ్స్ నయనానందకరంగా, అందరి దృష్టిని ఆకట్టుకుంటున్నాయి. వీటితోపాటుగా, ఎత్తైన ప్రదేశాలకు చెందిన లేహ్, లడాఖ్, హిమాచల్ ప్రదేశ్ కు చెందిన బోధ్, భూటియా గిరిజనుల నేసే అంగోరా, పష్మీనా శాలువలను తప్పనిసరిగా చూడాల్సిందే, అలాగే, నాగాలాండ్కు చెందిన కోన్యాక్ గిరిజనులు తయారు చేసిన రంగురంగుల ఆభరణాలు కంటిని ఆకర్షిస్తాయి.
అలాగే మధ్య ప్రదేశ్ నుంచి వచ్చే కళకళలాడే మహేశ్వరీ చీరెలను మతపరమైన, శుభకార్యాలలో కట్టుకుంటారు. దీనికి అదనంగా, అస్సాంకు చెందిన బోడో గిరిజనులు సున్నితంగా నేసే ఎరి లేదా మిల్లీనియం సిల్క్ వ్రస్తాలు విలువకే కొత్త కోణాన్ని ఆపాదిస్తాయి.
కరిగించిన లోహాలు, పూసలు, రంగురంగుల గాజు ముక్కలు, చెక్క బంతులను కరిగించి చెక్కే ధోక్రా ఆభరణాలు ఆ జాతి విలక్షణతను, విలువను పట్టిచూపుతాయి. ఈ సంప్రదాయ ఆభరణాలు సహజ ఇతివృత్తాన్ని కలిగి, అధునాతనంగా ఉంటాయి. పశ్చిమ బెంగాల్, ఒడిషా, ఛత్తీస్గఢ్, మధ్యప్రదేశ్ల నుంచి వచ్చే గిరిజన చేతివృత్తి కళాకారులు ఈ సహజసిద్ధ కళాఖండాల శిల్పులు.
రాజస్థాన్లోని మీనా తెగకు చెందిన గిరిజన హస్తకళాకారులు లోహ అంబాబారీ కళా నైపుణ్యం ఎంతో సున్నితంగా, అందంగా, నాజూకుగా కనిపిస్తాయి. ఈ ఉత్పత్తులు రంగుల లేదా అలంకరణ కళ అయిన ఎనామెలింగ్ను  ఉపయోగించి ఆభరణపు లోహ ఉపరితలంపై పువ్వులు, పక్షులు తదితర సున్నిత డిజైన్లను జోడించి అలంకరిస్తారు. ఇటువంటి హస్తకళలను అలంకరించే గృహాలకు విలక్షణమైన సాంప్రదాయ సౌందర్యం, ప్రశాంతతను ఇస్తాయి.
సహజ ఉత్పత్తులు అయిన అరకు లోయ కాఫీ, తేనె, జీడిపప్పు, బియ్యం, భారతదేశంలోని ఆంధ్రప్రదేశ్, గుజరాత్, తమిళనాడు, ఛత్తీస్గఢ్, మహారాష్ట్ర సహా పలు రాష్ట్రాలకు చెందిన సుగంధ ద్రవ్యాల వంటివి ట్రైఫెడ్ ప్రదర్శిస్తున్న అనేకానేక ఉత్పత్తులలో కొన్ని మాత్రమే.
వీటన్నిటితో పాటుగా, దేశ వారసత్వ సంపదను ఒకే కప్పు కింద కు తీసుకువస్తూ భిన్నత్వంలో ఏకత్వాన్నివర్ణించే, సాంస్కృతిక, సంప్రదాయ చిత్రాల దృశ్యరూపకల్పనను ట్రైబ్స్ ఇండియా పెవిలియన్లో ప్రదర్శిస్తున్నారు.
ప్రదర్శనకు సంబంధించిన కొన్ని ఫోటోలు దిగువన ఇవ్వడం జరిగిందిః
ప్రధాన మంత్రి కార్యాలయం
రాజస్థాన్ మంత్రి శ్రీ భన్వర్ లాల్ మేఘ్ వాల్ మృతికి సంతాపం వ్యక్తం చేసిన - ప్రధానమంత్రి
రాజస్థాన్ కేబినెట్ మంత్రి శ్రీ భన్వర్ లాల్ మేఘ్ వాల్ మృతికి ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు.
ఈ మేరకు శ్రీ మోదీ ఒక ట్వీట్ చేస్తూ, " రాజస్థాన్ కేబినెట్ మంత్రి శ్రీ భన్వర్ లాల్ మేఘ్ వాల్ జీ మరణం నాకెంతో విచారాన్ని కలిగించింది. ఆయన రాజస్థాన్ కు సేవ చేయడం పట్ల మక్కువ చూపిన ఒక ప్రముఖ నాయకుడు. ఈ విచారకరమైన సమయంలో, ఆయన కుటుంబ సభ్యులకూ, మద్దతుదారులకు నా సంతాపం తెలియజేస్తున్నాను." అని పేర్కొన్నారు.